Teeolud ja autorent: Tais kehtib vasakpoolne liiklus. Pidevate ummikute tõttu on liiklusolud pealinnas kohutavad. Tipptund valitseb peaaegu kogu päeva. Linnast väljuvatel peamistel maanteedel kihutavad uljad autojuhid sõidavad neile teadaolevate reeglite järgi. Ettevaatlik peab olema ka busside suhtes, mis sõidavad ühesuunalistel tänavatel sageli vastassuunas. Tais autot juhtival välismaalasel peab olema rahvusvaheline autojuhiluba. Kiirusepiirangud linnades on 50 km/h ja peamistel teedel 80 - 90 km/h. Bensiinijaamad suletakse kell 22. Õnnetuse korral tuleb helistada maanteepolitseisse telefonil 1193. Enamik liiklusmärke on ingliskeelsed. Kiirusepiirangud on alati araabia numbrites. "Vanade" taksode(TAXI) juhtidega peab sõidu hinnas eelnevalt kokku leppima. Kõik oleneb sellest, kuidas kauplesite. Tuk-tuk, see on kolmerattaline taksomeetrita mototakso. Kõige huvitavam transpordiliik, muuseas ka Bangkoki sümbol. Hinna poolest on taksost veidi odavam, aga pikemaks sõiduks on parem seda mitte võtta.